

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.\_\_.\_\_\_\_\_\_. Nr. \_\_\_\_\_

**Par piedalīšanos Eiropas Sociālā fonda Plus 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākumā “Veselības veicināšanas un slimību profilakses pasākumu īstenošanai vietējai sabiedrībai” ar projektu “Veselības veicināšanas un slimību profilakses pasākumu īstenošana vietējai sabiedrībai Talsu novadā”**

Talsu novada pašvaldība (turpmāk - Pašvaldība) 2024.gada 2.augustā saņēmusi Centrālās finanšu un līgumu aģentūras (turpmāk – CFLA) uzaicinājumu sagatavot un iesniegt projekta pieteikumu Eiropas Sociālā fonda Plus (turpmāk- ESF+) 4.1.2.2. pasākumā “Veselības veicināšanas un slimību profilakses pasākumu īstenošanai vietējai sabiedrībai” (turpmāk – Projekts). Projektu iesniegšanas termiņš- 2024.gada 2.oktobris.

Saskaņā Ministru kabineta 2024. gada 9. jūlija noteikumu Nr. 448 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” īstenošanas noteikumi” (turpmāk – MK noteikumi) 14.punktu un minēto MK noteikumu Pielikumu, Pašvaldībai ir pieejams finansējums 277 596,00 EUR (divi simti septiņdesmit septiņi tūkstoši pieci simti deviņdesmit seši *euro*, 00 centi), tai skaitā 85% ir ESF+ finansējums 235 956,60 EUR (divi simti trīsdesmit pieci tūkstoši deviņi simti piecdesmit seši *euro*, 60 centi) un 15% ir valsts budžeta finansējums- 41 639,40 EUR (četrdesmit viens tūkstotis seši simti trīsdesmit deviņi *euro*, 00 centi). Pašvaldības līdzfinansējums Projekta īstenošanai nav nepieciešams.

Projekta mērķis ir uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot vietēja mēroga veselības veicināšanas un slimību profilakses pasākumus. Projekta sasniedzamais iznākuma rādītājs- atbalstu saņēmušas 43 pašvaldības un līdz 2029.gada 31.decembrim visas Latvijas pašvaldības nodrošinājušas rezultatīvo rādītāju- “iedzīvotāju skaits, kuri veselības apsvērumu dēļ ESF+ veselības veicināšanas pasākumu ietekmē ir mainījušas uztura un citus dzīvesveida paradumus- 50 000 iedzīvotāji”. Pašvaldībai Projekts jāīsteno līdz 2029.gada 31. decembrim.

Saskaņā ar MK noteikumu 8.punktu, mērķa grupa ir visi Latvijas iedzīvotāji, īpaši nabadzības, sociālās un teritoriālās atstumtības riskam pakļautie iedzīvotāji visās vecuma grupās.

Projekta ietvaros ir atbalstāmi veselības veicināšanas un slimību profilakses pasākumi Latvijas iedzīvotājiem visos vecuma posmos un dažādām mērķa grupām, kas novērstu priekšlaicīgu mirstību, darba nespēju, veicinātu dzīves kvalitāti un uzlabotu iedzīvotāju veselībpratību šādās jomās:

1. seksuālā un reproduktīvā veselība;
2. atkarību mazināšana un profilakse;
3. traumatisma mazināšana;
4. psihiskā veselība;
5. veselīgs uzturs;
6. fiziskās aktivitātes;
7. veselības veicināšana un slimību profilakses uzlabošana;
8. prenatālās un agrīnās bērnības vecāku prasmju programmas.

Saskaņā ar Pašvaldības Attīstības programmas 2022.-2028. gadam vidējā termiņa prioritātes VTP2 “Radoša, enerģiska un veselīga sabiedrība”, rīcības virziena RV6 “Veselības aprūpe un veicināšana”, uzdevumu U16 “Veicināt veselīgu dzīvesveidu”, pamatojoties uz Pašvaldību likuma 4. panta 1. daļas 6. punktu un 10.panta pirmās daļas 21.punktu, Attīstības komitejas 2024.gada 10.septembra atzinumu, Sociālo, izglītības, kultūras un sporta jautājumu komitejas 2024.gada 11.septembra atzinumu, Finanšu komitejas 2024. gada 18.septembra atzinumu,

**Talsu novada pašvaldības dome nolemj:**

1. Piedalīties Eiropas Sociālā fonda Plus 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākumā “Veselības veicināšanas un slimību profilakses pasākumu īstenošanai vietējai sabiedrībai” ar projektu “Veselības veicināšanas un slimību profilakses pasākumu īstenošana vietējai sabiedrībai Talsu novadā”.
2. Apstiprināt projekta “Veselības veicināšanas un slimību profilakses pasākumu īstenošana vietējai sabiedrībai Talsu novadā” kopējās izmaksas 277 596,00 EUR (divi simti septiņdesmit septiņi tūkstoši pieci simti deviņdesmit seši *euro*, 00 centi) apmērā, tai skaitā ESF+ finansējums 235 956,60 EUR (divi simti trīsdesmit pieci tūkstoši deviņi simti piecdesmit seši *euro*, 60 centi) apmērā un valsts budžeta finansējums- 41 639,40 EUR (četrdesmit viens tūkstotis seši simti trīsdesmit deviņi *euro*, 00 centi) apmērā.
3. Sagatavot un iesniegt CFLA projekta pieteikumu “Veselības veicināšanas un slimību profilakses pasākumu īstenošana vietējai sabiedrībai Talsu novadā” līdz 2024.gada 2.oktobrim.

Domes priekšsēdētājs A. Āboliņš

Dimante 26418019

[aiva.dimante@talsi.lv](mailto:signe.klismeta@talsi.lv)

Lēmumu nosūtīt:

1. Attīstības plānošanas, projektu vadības un tūrisma departamentam.