

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.09.2024. Nr. \_\_\_\_\_

**Par grozījumiem Talsu novada pašvaldības domes 2023. gada 13. decembra lēmumā**

**Nr. 466 “Par Talsu novada pašvaldības iestāžu amatu kataloga apstiprināšanu”**

1. Ar Talsu novada pašvaldības domes (turpmāk – Dome) 2024.gada 17.jūlija lēmumu Nr.248 “Par grozījumu Talsu novada pašvaldības domes 2024. gada 10. aprīļa lēmumā Nr. 106 “Par grozījumu Talsu novada pašvaldības domes 2024. gada 21. februāra lēmumā Nr. 30 “Par Talsu novada pašvaldības rīcības plāna apstiprināšanu” apstiprināts Talsu novada pašvaldības (turpmāk – Pašvaldība) rīcības plāns (turpmāk – Rīcības plāns). Rīcības plāna 26. punkts nosaka aktivitāti “*Pakāpenisks amatu vietu skaita samazinājums līdz 25 % un no kopējā algu fonda samazinājums līdz 25 %, izņemot pedagoģisko personālu, pagastu pārvalžu apvienību izveidošana, iestādē esošo struktūrvienību izvērtēšana*. *Centralizēta personāla vadības pakāpeniska ieviešana (līdz gada beigām). Uzdod Talsu novada pašvaldības izpilddirektoru nodrošināt 26.1.- 26.7. apakšpunktu izpildi”.*

2.Minētais nozīmē, ka Pašvaldībai jāīsteno būtiski neatliekami, saimnieciski, organizatoriski, tehnoloģiski un līdzīga rakstura pasākumi, lai būtiski samazinātu finanšu izdevumus. Domes ieskatā finanšu izdevumu samazināšana īstenojama, tajā skaitā, samazinot amatpersonu (darbinieku) skaitu. Domes ieskatā darbinieku skaita samazināšana īstenojama pa posmiem, nodrošinot ātrāku un kvalitatīvāku procesu.

3. Ministru kabineta 2022. gada 26. aprīļa noteikumu Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” (turpmāk – Noteikumi) 5. punkta otrais teikums nosaka, ka amatu katalogs ir institūcijās izveidoto amatu sistematizēts apkopojums. Noteikumu 25. punkta pirmais teikums nosaka: “*Pašvaldības iestāde [..] pēc jaunu amatu izveidošanas [..] sagatavo amatu klasificēšanas rezultātu apkopojumu [..] un iesniedz to saskaņošanai pašvaldībā*”. Ņemot vērā, ka amatu klasificēšanas rezultātu apkopojums iesniedzams saskaņošanai pēc jaunu amatu izveidošanas, secināms, ka amatu klasificēšanas rezultātu apkopojums iesniedzams saskaņošanai arī amatu samazināšanas īstenošanas gadījumā. Ņemot vērā Rīcības plāna 26. punktu, Domes pausto vēlmi piedalīties Pašvaldības administrācijas amatpersonu (darbinieku) skaita samazināšanas procesā, Noteikumu 5. punkta otro teikumu, Pašvaldības izpilddirektora sagatavotais amatu klasificēšanas rezultātu apkopojums iesniedzams saskaņošanai Domei.

Ņemot vērā minēto un pamatojoties uz Pašvaldību likuma 10. panta pirmās daļas pirmo teikumu, Ministru kabineta 2022. gada 26. aprīļa noteikumu Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” 25. punktu, Izglītības likuma 17. panta trešās daļas 3. punktu, Sociālo, izglītības, kultūras un sporta jautājumu komitejas 2024.gada 11.septembra atzinumu un Finanšu komitejas 2024.gada 18.septembra atzinumu,

**Talsu novada pašvaldības dome nolemj:**

1. Grozīt Talsu novada pašvaldības domes 2023. gada 13. decembra lēmumu Nr. 466 “Par Talsu novada pašvaldības iestāžu amatu kataloga apstiprināšanu”, izsakot tā pielikumu Nr. 7. jaunā redakcijā (pielikumā).

Domes priekšsēdētājs A. Āboliņš

Purviņa 25717045

inga.purviņa@talsi.lv

Lēmumu nosūtīt:

1. Talsu Galvenajai bibliotēkai;
2. Administratīvā departamenta vecākajām

personāla speciālistēm.